Държавен вестник, бр. 43, 2015 г., стр. 37

БРОЙ  43	
Д Ъ Р Ж А В Е Н  В Е С Т Н И К 	
СТР.  37  
Раздел VІІІ 
Правила за поведение на служителите
Чл. 47. (1) Освен определените в правил­
ника функции администрацията изпълнява 
и други задачи, възложени от комисията, 
председателя или член на комисията или от 
прекия ръководител.
(2) Служителите в администрацията отго­
варят за изпълнението на задачите си пред 
комисията, председателя или член на коми­
сията, възложил изпълнението на конкретна 
задача, и пред прекия си ръководител.
Чл. 48. (1) Служителите в администра­
цията изпълняват задълженията си точно, 
своевременно, компетентно, добросъвестно 
и безпристрастно.
(2) При изпълнение на задълженията си и 
в обществения си живот служителят следва 
поведение, което не уронва престижа на коми­
сията и честта и доброто име на членовете є 
и не допуска да бъде поставен във финансова 
или друга зависимост от лица и организации. 
Чл. 49. (1) Служителите са длъжни да не 
разпространяват информация, станала им 
известна при или по повод изпълнение на 
задълженията им.
(2) Служителите не трябва да изразяват 
лични мнения по начин, който може да 
бъде тълкуван като официална позиция на 
комисията.
Г л а в а  п е т а
ОРГАНИЗАЦИЯ НА РАБОТА
Чл. 50. Организацията на работата в Цен­
тралната избирателна комисия, работното 
време и неговото разпределение, правата и 
задълженията на служителите в администра­
цията по повод изпълнението на трудовите 
им правоотношения, както и други отноше­
ния, свързани с тях, се уреждат с правила за 
вътрешния трудов ред, които се приемат с 
решение на комисията и се утвърждават от 
председателя.
Чл. 51. (1) Централната избирателна ко­
мисия с Вътрешни правила определя реда и 
условията за образуване и разпределение на 
средствата за възнаграждения, включително и 
на допълнителните възнаграждения, обезщете­
ния и други плащания на членовете на коми­
сията и на служителите в администрацията.
(2) Членовете на комисията и служителите 
в администрацията имат право всяка кален­
дарна година да получават парични средства 
за представително облекло, средства от фонд 
„СБКО“ и други плащания. Редът и начинът за 
предоставяне на средствата, както и техният 
размер се определят с Вътрешни правила, 
които се утвърждават от председателя след 
решение на комисията.
Чл. 52. Деловодната дейност на комисията, 
вътрешният документооборот, образуването 
и разглеждането на преписките, архивът и 
съхраняването на ведомствените документи 
се регламентират с Вътрешни правила, които 
се утвърждават от председателя след решение 
на комисията.
ДОПЪЛНИТЕЛНА РАЗПОРЕДБА
§ 1. За неуредените в този правилник въпро­
си Централната избирателна комисия приема 
Вътрешни правила, които се утвърждават от 
председателя след решение на комисията.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Правилникът се приема на основание 
чл. 48, ал. 3 на Изборния кодекс и влиза в 
сила от датата на неговото обнародване в 
„Държавен вестник“.
§ 3. Правилникът за организацията на дей­
ността на Централната избирателна комисия 
и структурата и организацията на работа на 
нейната администрация, приет с Решение 
№ 24 от 28 март 2014 г., обн., ДВ, бр. 29 от 
2014 г., изменен с Решение № 636 от 22 юли 
2014 г., обн., ДВ, бр. 62 от 2014 г., се отменя.
3889